شه‌فه‌ق نيوز/ بانك رافده‌ين باس له‌وه‌ كرد ته‌حويلكردن موڵكيه‌ت يه‌كه‌ى نيشته‌جێ له‌ كۆمه‌ڵگه‌ى به‌سمايه‌ له‌ قه‌رزكه‌ر ئه‌سڵيه‌و ك ئه‌فرووشێده‌ى ئه‌را كه‌سيگ تر ئه‌كه‌فێده‌ ژير مه‌رجه‌يل ياسايى، له‌وانه‌يش داين 50 له‌سه‌د يا زياتر له‌ نرخ ئه‌و شوقه‌.
له‌ى باوه‌ته‌و، نويسينگه‌ى ره‌سانن بانك رافده‌ين له‌ به‌ياننامه‌يگ ئه‌را شه‌فه‌ق نيوز وت: بانكه‌گه‌ نرخ داين ئه‌و شوقه‌ ديارێ كردگه‌ ك نياز له‌لى ته‌حويلكردنه‌ له‌ قه‌رزكه‌ره‌و ئه‌را ئه‌و كه‌سه‌ ك ئه‌خوازێد بسێنێده‌ى ك ئه‌ويش ريژه‌ى داين 50 له‌سه‌د يا زياتره‌ له‌ نرخ يه‌كه‌ى نيشه‌جێ و له‌و نرخه‌ كه‌متر معامله‌ى وه‌ڕێ ناخريه‌ێد.
جى باسه‌، به‌ياننامه‌گه‌ هه‌ميش وت: رێ وه‌ ته‌حويلكردن نادريه‌ێد، مه‌گه‌ر دوياى جيوه‌جيكردن ئه‌و مه‌رجه‌ ك دانرياگه‌ ئه‌را قه‌رزكه‌ر و جه‌ختكردن له‌ ئاست پابه‌ندبوينى وه‌ ئه‌وه‌گ قسه‌ته‌يلێ بيه‌ێد وه‌بى دوياخستن.
